SGP ต้นทุน-ค่าใช้จ่ายลด ดันกำไรปี 63 โต 52% ทะลุ 2 พันลบ. จ่อปันผล 0.40 บ.
SGP ต้นทุน-ค่าใช้จ่ายลด ดันกำไรปี 63 โต 52% ทะลุ 2 พันลบ. จากปีก่อนกำไร 1.36 พันลบ. จ่อปันผล 0.40 บ. XD 29 เม.ย.64 จ่าย 21 พ.ค.64
SGP ต้นทุน-ค่าใช้จ่ายลด ดันกำไรปี 63 โต 52% ทะลุ 2 พันลบ. จากปีก่อนกำไร 1.36 พันลบ. จ่อปันผล 0.40 บ. XD 29 เม.ย.64 จ่าย 21 พ.ค.64
24 ก.พ. 2564

บริษัท สยามแก๊ส แอนด์ ปิโตรเคมีคัลส์ จำกัด (มหาชน) หรือ SGP รายงานผลการดำเนินงานประจำปี 2563 สิ้นสุดวันที่ 31 ธ.ค. 2563 ดังนี้

โดยผลการดำเนินงานประจำปี 2563 มีกำไรเพิ่มขึ้น เนื่องจากมีต้นทุนขาย บริการและขนส่งสำหรับปี 2563 เป็นจำนวน 51,362.85 ล้านบาท เมื่อเทียบจากปี 2562 เป็นจำนวน 63,825.84 ล้านบาท ลดลง 12,462.99 ล้านบาท คิดเป็นร้อยละ 19.53 และมีค่าใช้จ่ายในการขายและบริหารเป็นจำนวน 1,392.45 ล้านบาท ลดลงจากปี 2562 คิดเป็นร้อยละ 6.21
รวมทั้งมีรายได้อื่นเป็นจำนวน 514.83 ล้านบาท เมื่อเทียบจากปี 2562 จำนวน 361.88 ล้านบาท เพิ่มขึ้น 152.95 ล้านบาท หรือคิดเป็นร้อยละ 42.27 สาเหตุมาจากการขายทรัพย์สินจำนวน 135.93 ล้านบาท และมีกำไรจากการซื้อธุรกิจจำนวน 40.52 ล้านบาท
อย่างไรก็ตามบริษัทยังประกาศปันผลจากงวดดำเนินงานวันที่ 1 ก.ค. 2563 ถึงวันที่ 31 ธ.ค. 2563  เป็นเงินสด 0.40 บาทต่อหุ้น กำหนดขึ้นเครื่องหมาย XD วันที่ 29 เม.ย.2564 และกำหนดจ่ายเงินปันผลวันที่ 21 พ.ค.2564
 